paragraph_text: U Slavoniji za proštenje se koristi naziv kirvaj ili kirbaj (istočni dio, te pogotovo u Posavini), a dolazi od njemačke riječi die Kirchweih - kirvaj (Kirche - crkva, Weihe - posveta), religiozna proslava koja se slavi povodom dana posvete crkve (crkvenog goda) u mjestu. Najčešći kirvaji su za Petrovo, Ivanje, Antunovo, Rokovo, Gospu, Josipovo, Đurđevo, Markovo i dr.